Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 157

35. § (1) A Kt. 48. §-a (1) bekezdésének b) pontja helyébe a következõ rendelkezés lép: [Az iskola pedagógiai programja meghatározza:] „b) az iskola helyi tantervét, ennek keretén belül — az iskola egyes évfolyamain tanított tantárgyakat, a kötelezõ és választható tanórai foglalkozásokat és azok óraszámait, az elõírt tananyagot és követelményeit, — az alkalmazható tankönyvek, tanulmányi segédletek és taneszközök kiválasztásának elveit, — az iskola magasabb évfolyamára lépés feltételeit, — az iskolai beszámoltatás, az ismeretek számonkérésének követelményeit és formáit, a tanuló magatartása, szorgalma értékelésének és minõsítésének követelményeit, továbbá — jogszabály keretei között — a tanuló teljesítménye, magatartása és szorgalma értékelésének, minõsítésének formáját, — moduláris oktatás esetén az egyes modulok értékelését és minõsítését, valamint beszámítását az iskolai évfolyam sikeres befejezésébe, — a középszintû érettségi vizsga témaköreit, — a tanulók fizikai állapotának méréséhez szükséges módszereket, — nemzeti, etnikai kisebbségi iskolai nevelés és oktatás esetén a nemzeti, etnikai kisebbség anyanyelvi, történelmi, földrajzi, kultúra- és népismereti tananyagot, — nemzeti, etnikai kisebbségi iskolai nevelésben és oktatásban részt vevõ tanulók részére a magyar nyelv és kultúra elsajátítását biztosító tananyagot, — a nemzeti, etnikai kisebbséghez nem tartozó tanulók részére a településen élõ nemzeti, etnikai kisebbség kultúrájának megismerését szolgáló tananyagot,”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes